open-index/open-wikipedia-markdown huggingface dataset:
שירות למען הילד

**שירות למען הילד** הוא יחידת סמך של משרד העבודה, הרווחה והשירותים החברתיים, האגף לשירותים אישיים וחברתיים, האחראי על פי חוק אימוץ ילדים, תשמ"א-1981.

## היסטוריה
בעשור הראשון של מדינת ישראל לא היה האימוץ מוסדר במדינת ישראל. בשנת 1960 חוקק חוק האימוץ והטיפול באימוץ טופל בידי לשכות הסעד המקומיות ברשויות המקומיות. בשנת 1965 מונתה אביבה ליאון כפקידת אימוץ ראשית במשרד והיא הייתה אחראית על שירות האימוץ של המשרד שטיפל בחלק מההיבטים של האימוץ בישראל. בסוף שנות ה-70 שונה שם השירות לשם "השירות למען הילד". בשנת 1981 יזמה אביבה ליאון את הקמת ועדת עציוני ובהמשך את שינוי חוק האימוץ 1960.

## פעילות
השירות למען הילד מרכז, מטפל ואחראי על כל נושא אימוץ ילדים בישראל, בפיקוח על עמותות פרטיות שעוסקות באימוץ ילדים מחוץ לישראל ואימוץ בין-ארצי.
בראש השרות עומדת פקידת סעד ארצית.
לשירות למען הילד משרדים ומרכזי שרות וטיפול במשפחות בחיפה, בירושלים, בבאר שבע ובתל אביב.

**תחומי פעולה עיקריים**
* טיפול בנשים שהרו מחוץ למסגרת הנישואים
* טיפול בתינוקות שנולדו לנשים מחוץ לנישואים
* טיפול בתינוקות שנולדו לקטינות
* טיפול, ליווי והדרכה של משפחות מאמצות
* הכוונה טיפול וסיוע במשפחות המועמדות לאמץ.

תיקי האימוץ נשמרים בשירות למען הילד, ובהגיע הילד המאומץ לגיל 18 הוא רשאי לעיין בתיק האימוץ שלו. אם הוריו הביולוגיים אישרו את מסירת פרטיהם, יוכל הילד לקבל פרטים אלה בהגיעו לגיל 18.

## קישורים חיצוניים
*
* 
*משפחתא קהילת האימוץ של ישראל

## הערות שוליים

קטגוריה:ישראל: ארגונים ממשלתיים
קטגוריה:יחידות סמך
קטגוריה:ישראל: רווחה
קטגוריה:עבודה סוציאלית
קטגוריה:רווחת הילד
קטגוריה:הורות
קטגוריה:ישראל: משפחה
קטגוריה:אימוץ
צבי הירש גויטיין

הרב **צבי הירש גויטיין** (בכתיב שנהג בזמנו: **צבי הירש גאיטיין**; ה'תקס"ה, 1805 - כ"ב בתמוז ה'תרי"ט, 24 ביולי 1859) היה רב הונגרי, אב בית דין בכפר העדיעס, ומחבר הספר "ידי משה" על רמזי תרי"ג מצוות על פי סדר הרמב"ם המרומזים בפרשת האזינו.

## ביוגרפיה
250px|ממוזער|כתב סמיכה לדיינות מאת החתם סופר לר' צבי הירש גויטיין
נולד ביארמוט, בילדותו למד בעיקר מפי אביו, והתקרב לרב מאיר איזנשטטר. בבחרותו למד בבוניהד בישיבתו של רבי צבי הירש הלר, המכונה "ר' הירש חריף", מחבר "טיב גיטין". אביו כתב עליו למיועד להיות חמיו, רבי אליהו טלר מקומרן: "הנהגת בני שיח' יסודתה על אדני היראה והחכמה, יען שמעת היותו בן שש הוצאתיו מבית הספר לא מש מאוהלי ותמיד שמתי עיני וליבי עליו ולמדתי אני בעצמי איתו סוגיות רבות מש"ס ועל בורים, וגם מסכתות שלימות ובהיותו בן י"ג הרגלתיו בחיבורי הרמב"ם ... והוא מתמיד כי אין חשקו כי אם בתורה... ובעת שנתקבל הרב הגאון העליר לק"ק באנהארד, שלחתיהו ללמוד בישיבתו.... סדר לימודו מיוסד יותר על דרך הפשט מעל דרך החריפות. יש לו סברא ישרה... ועוד לו ידיעה גדולה בתנ"ך ובשאר דברים הצריכים לתופשי תורה... במלאכת הכתיבה אינו אומן, אך יודע לכתוב יהודית ואשכנזית כמוני, וגם מעוטר בפרפראות כגון עברונות ותשבורת".

בשנת ה'תקצ"ז הוסמך לרבנות על ידי החת"ם סופר.

בשנת ה'תקצ"ט נתמנה לרבנות בעיר סנטאנדרש בה כיהן עד פטירת אביו, ולאחר מכן עבר למלא את מקום אביו כרב בהעדיעס עד לפטירתו.

ספרו "ידי משה" עוסק ברמזי תרי"ג מצוות על פי סדר הרמב"ם המרומזים בפרשת האזינו. כתבים אחרים שלו ותשובותיו בהלכה נדפסו בספר "זיכרון אבות" (תשל"א) הכולל חידושים מתורתם של רבני משפחת גויטיין.

## משפחתו
אביו היה הרב ברוך גויטיין, מחבר "כסף נבחר" ואב בית הדין של העדיעס שבהונגריה. הוא נקרא על שם אב אביו.

ב-ה'תקפ"ג נישא לשרה (זולי) לבית טעללער מקאמארן. חמיו, ר' אליהו טלר, היה נחשב בסביבתו לאיש קדוש ואנשי הקהילה נהגו ללכת להתפלל על קברו.
* בנו הרב אליהו מנחם גויטיין מילא את מקומו ברבנות העדיעס
** נכדו הרב יוסף שלמה גויטיין אשר נספה בשואה היה אחרון רבני העדיעס לפני מלחמת העולם השנייה
** נכדו הקרוי על שמו, הרב צבי הירש גויטיין היה רבה של קופנהגן
**נכדו הרב יחזקאל (אדוארד) גויטיין, רבה של בּוּרְגְקוּנְשְטַאדט
***נינו פרופ' שלמה דב גויטיין, היסטוריון של המזרח התיכון, מגדולי ההיסטוריונים של תולדות היהודים בארצות האסלאם וגדול ההיסטוריונים של הגניזה הקהירית
* בנו גאבור (גבריאל גדליה) גויטיין , היה רב הקהילה היהודית בקרלסרוהה
** נכדתו רחל שטראוס, הייתה רופאה ופעילה חברתית ישראלית ילידת גרמניה, חברה מייסדת של אקי"ם

## ספריו
*

## לקריאה נוספת
* פנחס זליג שוורץ, **הרב מו"ה צבי הירש גאיטאן**, בתוך: **שם הגדולים מארץ הגר**, מערכת גדולים אות צ' פריט כא
* יצחק יוסף כהן, **חכמי הונגריה והספרות התורנית בה**, ירושלים תשנ"ז, עמ' 368

## קישורים חיצוניים
* עץ המשפחה של צבי הירש גויטיין באתר Geni
* 
* 

## הערות שוליים

קטגוריה:רבנים הונגרים
קטגוריה:אבות בתי דין
קטגוריה:הונגרים שנולדו ב-1805
קטגוריה:נפטרים ב-1859
דיונונים מעוגלים

ממוזער|Rossia pacifica
**דיונונים מעוגלים** (שם מדעי: Sepiolida) היא סדרה של רכיכות ימיות ממחלקת הסילוניות.

דיונונים קטנים אלה, אשר אורכם 1-8 ס"מ בממוצע, הם הקטנים ביותר בקבוצת הדיונונאים. הם בעלי ראש מגודל ובטן ואיברים וכן זרועות קצרים מאוד. הם חיים בעיקר החופים הרדודים של האוקיינוס השקט והאוקיינוס האטלנטי וגם בכמה ימים באוקיינוס ההודי. 

הם צפים בעזרת מערכת הנעה סילונית וכן בעזרת הסנפירים שלהם. חלקם פיתחו מערכת יחסים עם חיידקים אשר מאפשרת להם להאיר ולהחליף צבעים במהירות.

## מיון
*סדרה **דיונונים מעוגלים** (Sepiolida)
**משפחה Idiosepiidae
***סוג Idiosepius
**משפחה Sepiolidae
***סוג Amphorateuthis
***סוג Heteroteuthis
***סוג Iridoteuthis
***סוג Nectoteuthis
***סוג Sepiolina
***סוג Stoloteuthis
***סוג Austrorossia
***סוג Neorossia
***סוג Rossia
***סוג Semirossia
***סוג Euprymna
***סוג Inioteuthis
***סוג Rondeletiola
***סוג Sepietta
***סוג Sepiola
***סוג Choneteuthis

## קישורים חיצוניים

קטגוריה:דיונונים
רוברט בארו (קצין)

**רוברט הילארד בארו** (באנגלית: **Robert Hilliard Barrow**;  5 בפברואר 1922 – 30 באוקטובר 2008) היה גנרל אמריקאי יוצא חיל הנחתים של ארצות הברית אשר שימש כמפקד ה-27 של החיל.

## חיים מוקדמים ולימודים
בארו נולד וגדל בבאטון רוז', לואיזיאנה. בשנים 1939–1942 למד באוניברסיטת המדינה של לואיזיאנה ולאחר סיום לימודיו התגייס לחיל הנחתים.

## קריירה
בשנת 1942 התגייס בארו לחיל הנחתים ועבר הכשרה כלוחם וכמפקד כיתה. בהמשך שימש כמדריך טירונים. לאחר מכן יצא לקורס קציני חי"ר. עם סיום הקורס בשנת 1943 נשלח בארו לסין, שם שימש כמפקד מחלקה. בארו לחם במלחמת העולם השנייה במבצעי גרילה בסין המרכזית, כנגד הצבא היפני ועוטר בכוכב הארד. במלחמת קוריאה שימש בארו תחילה כמפקד פלוגה בגדוד ה-1 של רגימנט הנחתים הראשון, והוביל אותה במהלך הקרב על אינצ'ון. על גבורתו בקרב מאגר צ'וסין עוטר בארו בצלב הצי. לאחר המלחמה מונה למפקד הגדוד ה-2 ברגימנט הנחתים ה-6. במלחמת וייטנאם שימש כמפקד רגימנט הנחתים ה-9. בשנת 1969 הוביל את הרגימנט במבצע "דואי קניון". בעבור האופן שבו פיקד על הרגימנט הוענק לבארו עיטור צלב השירות המצוין של צבא ארצות הברית, אף שהיה שייך לחיל הנחתים. לאחר המלחמה שימש בארו בשורת תפקידי פיקוד ומטה עד שבשנת 1979 מונה למפקדו ה-27 של חיל הנחתים. בשנת 1983 סיים את שירותו ופרש לגמלאות.

## קישורים חיצוניים

* 

## הערות שוליים

קטגוריה:אמריקאים ילידי לואיזיאנה
קטגוריה:באטון רוז': אישים
קטגוריה:גנרלים בחיל הנחתים של ארצות הברית
קטגוריה:קצינים אמריקאים במלחמת העולם השנייה
קטגוריה:אנשי הכוחות המזוינים של ארצות הברית במלחמת קוריאה
קטגוריה:אנשי הכוחות המזוינים של ארצות הברית במלחמת וייטנאם
קטגוריה:מעוטרי כוכב הכסף
קטגוריה:מעוטרי צלב הצי
קטגוריה:מעוטרי צלב השירות המצוין
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מפקדי חיל הנחתים
קטגוריה:בוגרי אוניברסיטת המדינה של לואיזיאנה
קטגוריה:אמריקאים שנולדו ב-1922
קטגוריה:אמריקאים שנפטרו ב-2008
קמפינה

**קמפינה** (ברומנית: **Câmpina**) היא עיר במחוז פרחובה, בחבל מונטניה, ברומניה.

קמפינה שוכנת בעמק הפרחובה ומוקפת בשלושה נחלים, שייצבו את המישור, קמפיניצה, דופטנה ופרחובה. מיקום העיר הוא על דרך המסחר הישנה בין בוקרשט ובין בראשוב.

לאחר כמות שיא של תושבים, 41,554, ב-1992, מספר התושבים ירד ל-32,935 ב-2011. מרבית התושבים, לפחות 93%, הם רומנים ויש מיעוט של פחות משני אחוזים של צוענים. מרבית התושבים, מעל 91%, משתייכים לכנסייה האורתודוקסית הרומנית והיתר מתחלקים בין זרמים נוצריים שונים ובלתי מזדהים.

קמפינה היא העיר הרומנית עם הכמות הגדולה ביותר של ימי שמש בשנה.

## היסטוריה
קמפינה מוזכרת לראשונה במסמך משנת 1503. ב-1783 קמפינה הפכה לעיירת שוק חופשית ומקבלת זכויות. ב-1799 אלכסנדרו מורוזי העניק לקמפינה זכות לנהל שוק ביום ראשון. תאורת פנסי רחוב על בסיס קרוסין הופעלה בקמפינה ב-1861. ב-1864 הוכרזה קמפינה כעיר וב-1879 היא התחברה לרשת מסילות הברזל הרומנית.

ב-1886 הוקם במקום בית זיקוק לנפט המצוי בשפע במקום. ב-1890 נחנך שדה הנפט עם חמישה מגדלי קידוח, הראשונים ברומניה וב-1897 התחיל לפעול בית הזיקוק Steaua Română (הכוכב הרומני) החדש, שהיה אז הגדול ביותר והמודרני ביותר באירופה - הוא הפיק 1,200 טונות ביום.

במהלך השנים 1893 - 1896 הקים בוגדן פטריצ'ייקו חאשדאו את ארמון יוליה חאשדאו. ב-1902 מותקנת אינסטלציה למים זורמים בבתים ותאורה חשמלית. ב-1917 ביקר במקום וילהלם השני, קיסר גרמניה יחד עם גנרל-פלדמרשל אוגוסט פון מקנזן.

## קישורים חיצוניים

* 
* Prosperitatea orașului Câmpina, la început de secol XX. Cum a devenit localitatea prahoveană «Texasul României»  

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:רומניה: ערים
קטגוריה:עמק הפרחובה
קטגוריה:יישובים שהוקמו במאה ה-16
תבליט פסילאר

שמאל|ממוזער|קבר הסלע הרומי
[ממוזער|200px|העתק  התבליט ב[המוזיאון לתרבויות אנטוליה|מוזיאון לתרבויות אנטוליה באנקרה]]
**תבליט פסילאר** (בטורקית: ** Kurt Beşiği**, שמשמעותו היא "עריסת זאב") הוא פסל חתי גדול של אל הסער האנטולי השוכן ליד הכפר פסילאר (Fasıllar) כ-60 ק"מ מערבית לקוניה דרומית-מערבית לאגם ביישהיר  בנפת קוניה  בטורקיה. הפסל שוכב בודד על מידרון גיא הנמצא מעל לכפר ובו דרך המובילה אליו.

## התבליט
בניגוד לתבליטים חתיים אחרים, שנחצבו או גולפו באתרם על מצוק או סלע, תבליט זה נמצא בודד, שוכב על צידו, על המדרון משקיף על הכפר פסילאר. במקום לא נמצא כל אתר ארכאולוגי. אורכו של הפסל הוא 8 מטר ורוחבו 2.75 מטר. ומשקלו המוערך הוא כ-70 טון. והוא גולף מגוש סלע בזלת אחד שנלקח כנראה ממחצבה סמוכה. כנראה יוצריו התכוונו להעבירו למקום אחר.

הפסל מתוארך לתקופת המלך החתי תודחליאש הרביעי, שמלך בין השנים 1237–1209 לפנה"ס בתקופת האימפריה החתית. הפסל מתאר כנראה את האל תשוב שהיה אל הסער ומזג האוויר בתרבויות החורית והחתית. אל הסער מתואר עם כובע שעליו ארבע קרניים המזהות אותו כאל. ידו הימנית מורמת ואילו ידו השמאלית מופיעה רק כגדם לא גמור. הוא ניצב מעל ראשו של אל ההר. משני צידיו של אל ההר תבליט של אריה, כשרגל אחת של אל הסער ניצבת על ראשו של אל ההר, והשנייה על תבליט האריה השמאלי. חלק מהתבליט מגולף עם פרטים, וחלק אחר נעשה בגילוף גס.

החוקרים חלוקים בשאלה למה נמצא במקום זה תבליט זה. הארכאולוג ג'יימס מלארט הציע שתבליט זה, שפיסולו לא הסתיים ונמצא לא באתרו הסופי, היה מיועד במקורו להיות חלק מהאתר של אפלטון פינאר שנמצא 37 ק"מ משם, וכי מספר שברים שנמצאו באפלטון פינאר, יש להם דמיון לפסלי האריות בפסילאר, וכי פסל זה היה מיועד במקורו לעמוד מעל דיסק השמש הגדול המכונף בקיר ששרד שם.

רעיון אחר בקשר לתבליט, מתייחס למיקום הספציפי בו הוא נמצא על הדרך המובילה מהאזור בשליטת החתים, דרומה לכיוון האזור שנקרא בטקסטים החתיים אדמות לוקה , החלק הדרום-מערבי של אנטוליה. אזור זה לא נשלט על ידי החתים והוא מזוהה עם החוקרים עם השטח של ליקיה. ייתכן והתבליט ציין פרשת דרכים, או אזור מקודש שבו נערכו טקסים דתיים.

במוזיאון לתרבויות אנטוליה השוכן באנקרה, נמצא העתק זקוף של התבליט.

## הקבר הרומי

על המצוק שמעל המדרון שמול התבליט החתי, מופרד על ידי הגיא, נמצא קבר סלע מתקופת האימפריה הרומית. מימין לפתח הקבר החצוב, תבליט חצוב בסלע של סוס רתום ברתמה, הרוקע ברגלו הימנית. הקבר בנוי כקשת שאולי הכילה בעבר את פסלו של האדם שנקבר שם. משני צידי הפתח מחוברות לקשת שני עמודים קורינתיים. מתחת לפתח כתובת יוונית המציינת שהקבר מוקדש לגיבור הרווק לוקיאנוס. כתובת נוספת במקום עוסקת בכללי תחרות.

## קישורים חיצוניים

* Fasıllar Monument באתר hittitemonuments.
* 
* Fasıllar Monument באתר Turkish Archaeological News

## הערות שוליים

קטגוריה:טורקיה: אתרים ארכאולוגיים
קטגוריה:חתים
פסילאר
צלב הברזל (סרט)

**צלב הברזל** (באנגלית: **Cross of Iron**, בגרמנית: **Steiner – Das Eiserne Kreuz**) הוא סרט מלחמה גרמני-בריטי מ-1977 העוסק בחיילי ורמאכט הנלחמים בחזית המזרחית במלחמת העולם השנייה. הסרט מבוסס על הספר "הבשר מוכן" (The Willing Flesh) מאת וילי היינריך - מפקד גדוד לשעבר בוורמאכט. הספר מבוסס בחלקו על סיפור אמיתי של אחד ממעוטרי צלב האבירים של צלב הברזל. הסרט צולם ביוגוסלביה, ובולט בשל הכמות הגדולה של נשק וציוד אותנטיים ששימשו במהלך הצילומים.

## עלילה
הסרט עוסק בגדוד גרמני המוצב בראש גשר גרמני בחצי האי טאמאן, ב-1943 במהלך הקרב על קווקז. מחלקה בפיקודו של פלדוובל (סמל) רולף שטיינר (ג'יימס קובורן) פושטת על עמדה קדמית רוסית, ולוכדת בשבי חייל-ילד רוסי. שטיינר הוא קצין ציני, קשוח ומוסרי, הדואג לחייליו ובהמשך אף מוותר על חופשת מולדת כדי לשהות במחיצתם. אל הגדוד מגיע מפקד חדש, האופטמן סטראנסקי (מקסימיליאן של). סטראנסקי הוא קצין פרוסי אריסטוקרטי, הנוהג להתרברב על כך שהוא הועבר מצרפת לבקשתו האישית של מפקד הדיוויזיה אוברסט בראנדט (ג'יימס מייסון), וכי הוא עומד לקבל את צלב הברזל. במציאות, הוא חסר כל ניסיון קרבי, וכפי שמתגלה בהמשך הסרט, אף לא יודע להפעיל רובה. מטבע הדברים, הוא אינו מסתדר עם שטיינר. החיכוכים ביניהם מתחילים כבר במפגשם הראשון כאשר שטיינר מסרב להוציא להורג את הילד שלכד.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1977
קטגוריה:סרטי מלחמה
קטגוריה:סרטי מלחמת העולם השנייה
קטגוריה:סרטי צבא
קטגוריה:סרטים בריטיים
קטגוריה:סרטים גרמניים
דינופידיים

**דינופידיים** או **עכבישים מטילי רשת** (שם מדעי: Deinopidae) היא משפחת עכבישאים בעלת כישרון לזרוק את הרשת שלהם לעבר טרפם מבין הענפים. לעיתים מכנים אותם "עכבישי עוג". גודלם בדרך כלל נע בין 1.5 ס"מ ל-2.5 ס"מ.
## מאפיינים
עכבישים אלה פעילי לילה. הם בעלי עיניים ענקיות המותאמות לראיית לילה וגדולים מאוד יחסית לראש העכביש. להערכת החוקרים, קליטת האור שלהם טובה אף יותר מחתולים ומינשופים. הם דקים מאוד ובעלי רגליים מוארכות הנתלות על הענפים. 2 הרגליים הקדמיות שלהם מותאמות להשלכת רשת דביקה אותה הם מייצרים בין רגליהם, לעבר טרף שעובר תחתיהם ואינו חש בדבר. הקורים הדביקים לוכדים את הטרף והעכביש מושך את הרשת מהקרקע לעברו ומזריק לטרף ארס עד שהוא מת.

הם מצויים באוסטרליה, דרום-מזרח אסיה, אפריקה, אמריקה הלטינית ופלורידה (שם הם מצויים בין דקלים) וחיים בעיקר ביערות או באזורים סבוכים בהם הם יכולים להיתלות הפוך בצמוד לקרקע.

## מיון
*משפחה **דינופידיים** (Deinopidae)
**סוג *Deinopis*
**סוג *Menneus*

## קישורים חיצוניים

* 

קטגוריה:בעלי חיים שתוארו ב-1850
קטגוריה:טקסונים שתוארו בידי קרל לודביג קוך
קטגוריה:ארנומורפיה
סטפן פרסון

**קארל סטפן ארלינג פרסון** (נולד ב-4 באוקטובר 1947) הוא מיליארדר שוודי, הוא יושב הראשון והמחזיק ברוב המניות של חברת H&M, חברת אופנה שהוקמה על ידי אביו, ארלינג פרסון, בשנת 1947. פרסון לקח את ניהול החברה מאביו בשנת 1982 וניהל אותה עד לשנת 1998. הוא אף מחזיק בחלק ניכר ממניות חברת הטכנולוגיה השוודית Hexagon AB. כמו כן, בבעלותו חברת החזקות עם נכסים בלונדון, פריז וסטוקהולם.

## ביוגרפיה
סטפן פרסון הוא בנו של ארלינג פרסון, שייסד את חברת האופנה הבינלאומית H&M בשנת 1947. למד באוניברסיטת סטוקהולם.

## חיים אישיים
פרסון הוא המייסד של ארגון "מנטור", מוסד ללא כוונות רווח שבא למגר את תופעת השימוש בחומרים אסורים בקרב צעירים. מעריץ של קבוצת הכדורגל יורגודן. משתתף בפעילויות סקי, טניס וגולף. בבעלותו דירות בפריז, לונדון וסטוקהולם.

רוב השנה הוא מתגורר בסטוקהולם עם אשתו קרולין דניס פרסון. לזוג שלושה ילדים. בשנת 2009, בנו, קארל-יוהאן פרסון, מונה לתפקיד נשיא ומנכ"ל חברת H&M. שני ילדיהם האחרים, טום פרסון ושרלוט סודרסטורם הם מיליארדרים בזכות עצמם.

## קישורים חיצוניים

* 

קטגוריה:שוודים
קטגוריה:מיליארדרים אירופאים
קטגוריה:שוודים שנולדו ב-1947
עקב שחור-צווארון

**עקב שחור-צווארון** (שם מדעי: *Busarellus nigricollis*) הוא מין של עוף דורס ממשפחת הנציים המצוי ביערות האמזונאס שבאמריקה הדרומית. זהו המין היחידי בסוגו והוא קרוב משפחה של העקב.

אורכו של העקב 45-58 ס"מ, מוטת הכנפיים באורך 115-143 ס"מ ומשקלו 390-700 גרם. הוא בעל ראש לבן עם מקור, עיניים וצווארון שחורים וגוף בצבע חום-ערמוני. הכנפיים והזנב שחורים והכפות ורודות. מקורו מעוקל והטפרים בעלי קרסים העוזרים להיאחז בטרף.

הוא מעופף בין היערות הטרופיים של האמזונאס ומחפש דגים קטנים אותם הוא שולה מהנרות שביער. בנוסף לדגים הוא ניזון גם מחלזונות, לטאות, עופות ויונקים קטנים שונים. 

זוג העקבים מקנן יחדיו בעונת הרבייה ומקימים קן בסמוך למים, מהם ההורים יכולים לצוד. 

## גלריה

קובץ:Busarellus nigricollis -Miranda River, Mato Grosso do Sul, Brazil -flying-8 (2).jpg
קובץ:Busarellus nigricollis Pantanal 1.jpg
קובץ:Fischbussard-2.jpg


## קישורים חיצוניים

## הערות שוליים

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:עקבים
קטגוריה:עופות יחידים בסוגם
קטגוריה:בוליביה: עופות
קטגוריה:עופות יער האמזונאס
פארוק מיאה

**פארוק מיאה** (באנגלית: **Farouk Miya**; נולד ב-26 בנובמבר 1995) הוא כדורגלן אוגנדי המשחק באיליופולי מהליגה השנייה ביוון.

## קריירת מועדונים
מיאה התחיל את הקריירה שלו בקבוצת ויפרס מליגת העל האוגנדית. מיאה שיחק בוויפרס 49 משחקים וכבש 20 והיה מלך שערי הליגה בעונת .

בינואר  הושאל לסטנדרד לייז' מליגת העל הבלגית עד לסיום העונה עם אופציה לרכישה בתום תקופת ההשאלה. ב-13 במרץ 2016 מיאה ערך את הופעת הבכורה שלו בליאז' בהפסד 4-0 למכלן. ב-22 באפריל 2016 הבקיע את שער הבכורה שלו בקבוצה בניצחון 1-4 נגד מוסקרון.

בסיום העונה סטנדרד ליא' רכשה את כרטיס השחקן שלו תמורת 400 אלף דולר, אך כעבור תקופה קצרה הושאל למוסקרון.

בפברואר  הושאל לסבאיל מליגת העל האזרית.

ב-12 ביולי 2018 חתם בה.נ.ק. גוריצה מליגת העל הקרואטית. ב-20 באוגוסט 2019 חתם בקוניאספור הטורקית.

ב-20 בינואר 2022 מיאה חתם בלבוב מליגת העל האוקראינית, במדי הקבוצה לא רשם דקות משחק שלאחר שהליגה נעצרה כחודש לאחר חתימתו עקב הפלישה הרוסית לאוקראינה.

ב-13 ביולי 2022 הצטרף לריזספור.

## קריירה בינלאומית
ב-11 ביולי 2014 מיאה ערך את הופעת הבכורה שלו עבור נבחרת אוגנדה בניצחון 0-1 נגד  בו גם כבש את שער הבכורה שלו בנבחרת שהיה גם שער הניצחון. ב-4 בספטמבר 2016 מיאה הבקיע את שער הניצחון עבור אוגנדה נגד קונגו שהעלה את אוגנדה לגביע אפריקה לאומות לראשונה משנת 1978. מיאה גם השתתף עם הנבחרת בטורניר הגמר, שיחק בשלושת המשחקים וכבש את השער היחיד של אוגנדה באליפות בתיקו 1-1 נגד .

## קישורים חיצוניים

קטגוריה:כדורגלנים אוגנדים
קטגוריה:קשרי כדורגל אוגנדים
קטגוריה:כדורגלני סטנדרד לייז'
קטגוריה:כדורגלני מוסקרון
קטגוריה:כדורגלני סבאיל
קטגוריה:כדורגלני ה.נ.ק. גוריצה
קטגוריה:כדורגלני קוניאספור
קטגוריה:כדורגלני לבוב
קטגוריה:כדורגלני ריזספור
קטגוריה:כדורגלני נבחרת אוגנדה
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:ספורטאים זרים בבלגיה
קטגוריה:ספורטאים זרים באזרבייג'ן
קטגוריה:ספורטאים זרים בטורקיה
קטגוריה:ספורטאים זרים באוקראינה
קטגוריה:ילידי 1997
מבארכ בוסופא

**מבארכ בוסופא** (בערבית: **مُبارك بوصوفا**, בתעתיק מדויק: **מבארכ בוצופא**; נולד ב-15 באוגוסט 1984) הוא כדורגלן עבר הולנדי-מרוקאי ששיחק בעמדת הקשר התוקף.

## קריירת מועדונים
בוסופא התחיל את הקריירה שלו בקבוצות נוער מקומיות ובגיל 8 הצטרף לאקדמיה של אייאקס אמסטרדם. בעונת  חתם בגנט מליגת העל הבלגית. בשנת  זכה בוסופא במספר תארים ביניהם: נעל הזהב הבלגית, כדורגלן העונה בבלגיה והכדורגלן הצעיר של העונה בבלגיה.

ביוני  חתם ל-4 שנים באנדרלכט תמורת 3.5 מיליון אירו. בעונת  נבחר בפעם השנייה לכדורגלן העונה בליגה הבלגית. בעונת  הבקיע 14 שערים ו-24 אסיסטים ובאותה עונה זכה באליפות עם אנדרלכט וזכה בתואר כדורגלן העונה פעם שנייה ברציפות. בסיום העונה חידש את חוזהו והפך לכדורגלן עם המשכורת הגבוהה בבלגיה.

ב-7 במרץ 2011 הודיע המועדון הרוסי טרק גרוזני כי בוסופא חתם בשורותיו, אך כעבור שלושה ימים הודיע המועדון כי העסקה נפלה עקב הערמת קשיים מצידו של בוסופא. לאחר כמה שעות פורסם כי בוסופה חתם באנז'י מחצ'קלה.

ב-16 באוגוסט 2013 חתם ל-3 שנים בלוקומוטיב מוסקבה תמורת 15 מיליון אירו.

ב-1 בפברואר 2016 חזר לקדנציה שנייה בגנט כאשר הושאל עד לסיום העונה.

ב-28 ביולי 2016 עזב לראשונה את אירופה וחתם לשנתיים באל-ג'זירה מליגת העל של איחוד האמירויות הערביות.

ב-3 בינואר 2019 בוסופא חתם בא-שבאב מליגת העל הסעודית עד לסיום העונה.

ב-20 באוגוסט 2019, בוסופא חתם בא-סאיליה.

## קריירה בינלאומית
בוסופא אמנם נולד בהולנד אך הוא החליט לייצג את נבחרת מרוקו. ב-23 במאי 2006 ערך את הופעת הבכורה שלו בנבחרת מרוקו במשחק ידידות נגד . ב-9 בפברואר 2011 הבקיע את שני שערי הבכורה שלו בנבחרת בניצחון 0-3 נגד . בוסופא שיחק עם נבחרת מרוקו בגביע אפריקה לאומות 2012 וגביע אפריקה לאומות 2017.

## תארים
; אנדרלכט
*ליגת העל הבלגית: , 
*הגביע הבלגי: 
*הסופר קאפ הבלגי: , 

; לוקומוטיב מוסקבה
*הגביע הרוסי: 

;אל-ג'זירה
*ליגת העל של איחוד האמירויות הערביות:  

; אישיים
*נעל הזהב הבלגית: , 
* כדורגלן השנה בבלגיה: , , 
*הכדורגלן הצעיר של בלגיה: 
*מלך הבישולים בליגת העל הבלגית:  (24 בישולים)

## קישורים חיצוניים

* 

קטגוריה:כדורגלנים מרוקאים
קטגוריה:כדורגלנים הולנדים
קטגוריה:קשרי כדורגל מרוקאים
קטגוריה:קשרי כדורגל הולנדים
קטגוריה:אמסטרדם: כדורגלנים
קטגוריה:כדורגלני גנט
קטגוריה:כדורגלני אנדרלכט
קטגוריה:כדורגלני אנז'י מחצ'קלה
קטגוריה:כדורגלני לוקומוטיב מוסקבה
קטגוריה:כדורגלני אל-ג'זירה (אבו דאבי)
קטגוריה:כדורגלני א-שבאב (ריאד)
קטגוריה:כדורגלני א-סאיליה
קטגוריה:כדורגלני נבחרת מרוקו
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:זוכי נעל הזהב הבלגית
קטגוריה:ספורטאים הולנדים בבלגיה
קטגוריה:ספורטאים זרים ברוסיה
קטגוריה:ספורטאים זרים באיחוד האמירויות הערביות
קטגוריה:ספורטאים זרים בערב הסעודית
קטגוריה:ספורטאים זרים בקטר
קטגוריה:ספורטאים מרוקאים בערב הסעודית
קטגוריה:הולנדים שנולדו ב-1984
קטגוריה:מרוקאים שנולדו ב-1984
סערון שחפי

ממוזער|הביצה.
**סַעֲרוֹן שחפי** (שם מדעי: *Fulmaris glacialis*), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים.

אורכו של הסערון השחפי 46 ס"מ, מוטת כנפיו 102–112 ס"מ ומשקלו 450–1,000 גרם. הוא בעל נוצות ראש לבנות עם כסות גוף חומה-אפורה ומקור צהוב. הכפות בעלות קרומי שחייה והסערון השחפי מסוגל לשחות ואף לצלול לעומק לא-רב.

הסעורנים השחפיים מעופפים בחבורות קטנות באזורים הארקטיים של צפון האוקיינוס השקט והאוקיינוס האטלנטי. הם אינם מרחיקים מעוף מהחופים וגם לא מצויים הרבה ביבשה. הם מעופפים בחבורות ודואים מעל הים.

הם ניזונים מדגים קטנים ומסרטנים אותם הם חוטפים מפני המים או צוללים לשם כך. לעיתים הם ניזונים עם עופות ים אחרות או אף עם כלבי ים ולווייתנים. הם מסוגלים גם לשתות מי ים ולפלוט את המלחים בצורת רסס.

### תת-מינים
* F. g. glacialis
* F. g. auduboni
* F. g. rodgersii

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:יסעוריים
קטגוריה:אלסקה: עופות
קטגוריה:בעלי חיים שתוארו ב-1761
סגסטריים

**סגסטריים** או **עכבישי צינור** (שם מדעי: Segestriidae) היא משפחת עכבישאים המצויים בכל היבשות. הם בעלי שש עיניים ובעלי גוף עגלגל בצבע חום או שחור. הם בעלי כליצרות בולטות ורגליים שעירות מעט.

עכבישים אלה בונים את הרשתות שלהם מתחת לסדקי עצים או בין סלעים ושם טווים רשת מסועפת דמוית צינור. בתוך הצינור הם ממתינים לטרף לא זהיר שיילכד ואז עטים עליו. העכביש עצמו מסתתר בתוך עמק הצינור כך שטרפו לא רואה אותו.

עכבישים אלה ניזונים בעיקר מחרקים שונים והם אוהבים בעיקר דבורים. הם מתמודדים עם הדבורים על ידי שפשוף העוקץ הארסי שלהם כנגד הקורים וכך הוא נפלט בקלות. הם יכולים לצוד ולהרוג כמה חרקים בבת אחת.

מין נפוץ מהמשפחה הוא Segestria florentina המצוי ברחבי אירופה. נשיכתו נחשבת כואבת מאוד.

## מיון
*משפחה **סגסטריים** (*Segestriidae*)
**סוג *Ariadna *
**סוג *Citharoceps*
**סוג *Gippsicola* 
**סוג *Segestria*

## קישורים חיצוניים

קטגוריה:בעלי חיים שתוארו ב-1893
קטגוריה:טקסונים שתוארו בידי אז'ן סימון
קטגוריה:ארנומורפיה
מדרש תלמוד תורה

ממוזער|300x300 פיקסלים|תלמידי מדרש תלמוד תורה
**מדרש תלמוד תורה** היה מוסד לימודים יהודי-מסורתי לבנים צעירים שהוקם ונסגר מספר פעמים בין השנים 1832–1951 בבגדאד שבעיראק. רבים מבוגריו שימשו כרבנים ואישי ציבור בבגדאד ובישראל.

## היסטוריה
עד המחצית השנייה של המאה ה-19, היו בקהילה היהודית בעיראק מוסדות לימוד מסורתיים שכונו "סתאד' " או "חדרים". אחרי תקופה זו נוספו למערכת החינוך עשרות "חדרים" נוספים, ותנאי הלימוד המסורתיים שופרו באופן יחסי. בעקבות כניסתם של מוסדות לימוד מודרניים לעיראק בתחילת המאה ה-20, החלה דעיכת הלימוד המסורתי בערים המרכזיות. הדעיכה נמשכה עד להקמת "מדרש תלמוד תורה" הראשון בשנת 1832, שמטרתו הייתה להציע לבני עניים בעיקר חינוך מסורתי כתחליף לחינוך המודרני שהתפשט. "מדרש תלמוד תורה" בולט נוסף הוקם בשנת 1869, ונתמך על ידי גבירים מקומיים, והרב שלמה בכור חוצין נמנה עם מייסדיו. הוא שרד עד שנת 1875 בלבד, ותלמידיו עברו ללמוד במוסדות של כל ישראל חברים. כדי להרחיב את מעגל ההשכלה לשכבות נוספות של מעוטי יכולת ועניים בעיקר, הקים הרב יחזקאל אל ווקיל שוב פעם מוסד לימודים דומה בשנת 1932, והפעיל אותו עד שנת 1951. בין השנים האלו שימש הרב מנשה שהרבני כמורה במוסד במשך תקופה.

המוסד על כל שנותיו נועד בעיקר לילדי עניים שהוריהם לא יכלו לשלם שכר לימוד, וחפצו כי יתחנכו במוסד מסורתי. מתכונת הלימודים כללה בין היתר לימוד תנ"ך, תלמוד, כתיבת רש"י חצי קולמוס, ועוד. אולם בשנותיו האחרונות כלל גם מקצועות נוספים כדוגמת היסטוריה, השפות עברית, אנגלית וערבית. לאחר סיום הלימודים ב"מדרש תלמוד תורה", התלמידים המצטיינים היו ממשיכים למדרש בית זלכה, והשאר למוסדות לימוד נוספים.  

בין השנים בהן לא פעלו מוסדות בולטים, המשיכו לפעול מסגרות דומות תחת השם "מדרש תלמוד תורה". בשנת 1906 שימש בוגר המוסד הרב יצחק מכמל כמורה לתנ”ך, תלמוד ועברית במוסד. בשנת 1919 החל להכשיר מורים במוסד, ושימש גם כמורה לשיעורי עברית, דקדוק ותולדות עם ישראל. בין השנים 1918–1920 שימש עזרא חדד כמורה לערבית, היסטוריה ואנגלית במוסד.

בשנת 1910 מנה המוסד כ-2,000 תלמידים. בשנת 1929 מנה המוסד כ-1,000 תלמידים. נכון לשנת 1910, הקהילה היהודית החזיקה את התלמוד תורה מכספיה, ונכון לשנת 1925 קיום המוסד היה תלוי בתרומות והקדשות בעיקר.

## בוגרים
* הרב יצחק מכמל
* הרב יעקב מוצפי
* הרב יהודה פתיה
* הרב סלמן חוגי עבודי
* הרב סלמאן מוצפי
* החוקר אברהם בן יעקב
* החזן חכם גורג'י יאיר

## קישורים חיצוניים
* צופים של בית הספר מדרש תלמוד תורה 1935, באתר בית התפוצות
* יהושע מאירי, החינוך בקהילת יהודי בבל, באתר על גדות החידקל
* סקירה על תלמידי מדרש תלמוד תורה, באתר מה-יא"ה

## הערות שוליים

קטגוריה:עיראק: חינוך
קטגוריה:חינוך יהודי
קטגוריה:תלמודי תורה
קטגוריה:מוסדות לימוד תורניים
קטגוריה:יהדות בגדאד
ארז קמיניץ

**ארז קמיניץ** (נולד במאי 1970) הוא משפטן ישראלי. בין השנים 2013–2021 שימש כמשנה ליועץ המשפטי לממשלה לענייני המשפט האזרחי.

## ביוגרפיה
ארז קמיניץ נולד בשנת 1970 לאהרון וחוה קמיניץ וגדל בחולון. למד לתואר ראשון במשפטים באוניברסיטת תל אביב ולאחר מכן לתואר שני במשפטים באוניברסיטה העברית אותו סיים בהצטיינות. לאחר סיום לימודיו עבד שלוש שנים במשרד עורכי דין פרטי.

בשנת 2001 הצטרף למחלקת ייעוץ וחקיקה (משפט אזרחי) במשרד המשפטים. הוא ריכז את טיפול המחלקה, הן בייעוץ למשרדי הממשלה והן בהליכי חקיקה, במספר נושאים, ובהם דיני קניין, דיני ירושה, דיני נאמנות, דיני התיישנות ודיני התכנון והבנייה. בהמשך אף מונה לראש אשכול נדל"ן. במקביל שימש חבר בוועדות הקודיפיקציה של חוק ההתיישנות וחוק הירושה.

### פעילות כמשנה ליועץ המשפטי לממשלה
באוקטובר 2013 אישרה הממשלה את מינויו של קמיניץ למשנה ליועץ המשפטי לממשלה לעניינים אזרחיים לאחר שוועדת איתור ממשלתית המליצה פה אחד על מינויו. לטענתו של יהודה וינשטיין, היועץ המשפטי לממשלה דאז, ראש הממשלה בנימין נתניהו התנגד למינוי אך לאחר שוינשטיין איים כי יגיד לתקשורת שנתניהו פעל מתוך ניגוד עניינים, תמך נתניהו במינוי.

ביוני 2014 הוציא קמיניץ הנחיה לפיה לראש רשות מושעה אסור להתערב בשום צורה בניהול הרשות. במאי 2015 הורה למזכיר הממשלה אביחי מנדלבליט לצרף לקבינט הדיור את השר להגנת הסביבה. בנובמבר 2015 ביטל את הנחיית המועצה הארצית לתכנון ולבנייה לוועדות המקומיות לחשב זכויות הבנייה בפרויקטי הריסה ובנייה במסגרת תמ"א 38 על פי הפרשנות המרחיבה, וקבע כי המצב החוקי הנוכחי מחייב פרשנות מצמצמת.

בשנת 2016 עמד בראשות ועדה לקביעת דרכי התמודדות עם תופעת הבנייה הבלתי חוקית. כהמשך לכך, בתחילת שנת 2017 יזם תיקון חקיקה להחמרת הענישה על עבירות תכנון ובניה, שנקרא על שמו "חוק קמיניץ". במהלך שנת 2017 הועברה לקמיניץ האחריות על תחום המקרקעין ביהודה ושומרון, תחום שהיה עד אז באחריות המשנה דינה זילבר.

קמיניץ צוין ברשימת "100 המשפיעים בישראל" לשנת 2017 של העיתון "TheMarker" במקום 44.

מרצה בכנס השנתי של לשכת עורכי הדין ומשתתף כמרצה אורח ב"קליניקת ייעוץ וחקיקה" של אוניברסיטת בר-אילן.

בסוף אוקטובר 2021 סיים קמיניץ את תפקידו בייעוץ המשפטי לממשלה. הוא התצטרף למשרד ארדינסט, בן נתן, טולידאנו ושות'.

## משפחה
קמיניץ מתגורר במודיעין-מכבים-רעות, נשוי לדלית זמיר, היועצת המשפטית של משרד האנרגיה והתשתיות, ואב לשלושה.

## מאמרים והרצאות
*דיני ההתיישנות בקודקס האזרחי – שיקולים בקביעת ההסדרים החדשים ובפרשנותם | ארז קמיניץ (כרך ד)פורסם ב-01/01/2006 מאת אתר משפט ועסקים, "משפט ועסקים", בהוצאת המרכז הבינתחומי הרצליה
*הרצאה במושב לשכת שמאי ישראל (סרטון)
*פאנל בנושא חוק המכר, תכנון ובניה והתחדשות עירונית (סרטון)
* 
* 
*

## קישורים חיצוניים
* 
* 

## הערות שוליים

קטגוריה:עובדי ייעוץ וחקיקה
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת תל אביב: משפטים
קטגוריה:משנים ליועץ המשפטי לממשלה
קטגוריה:ישראלים שנולדו ב-1970
אלכסנדר ברדה

הרב **אלכסנדר לייב (סאשה) בֹּרֹדָה** (נולד בו' בתמוז תשכ"ח, 2 ביולי 1968) הוא נשיא פדרציית הקהילות היהודיות של רוסיה, מייסד מוזיאון היהדות והסובלנות, חבר הלשכה הציבורית של רוסיה, וחבר המועצה הציבורית שתחת משרד ההגנה הרוסי. חתן התואר "בונה הכבוד של מוסקבה" על תרומתו בהנדסת הרכבת התחתית של מוסקבה, ואות כבוד מהנשיא פוטין על תרומתו לחברה כרב.

## קורות חיים
נולד במוסקבה ולמד בניית תחבורה במכללה. שירת בחיל התעופה של הצי הסובייטי הימי. למד הנדסת מכרות במכון הפוליטכני במוסקבה, ונטל חלק עיקרי בבניית ותכנון שלוש תחנות ברכבת התחתית של מוסקבה, ב-2008 קיבל על כך מראש העיר יורי לוז'קוב את התואר "בונה הכבוד של מוסקבה".

ב-1989 חזר בתשובה והתקרב לחב"ד, ואז החל לערוך את המגזין "לחיים", וב-1996 מונה לנשיא "הקרן הציבורית האזורית לפיתוח התרבות היהודית". ב-1996 החל בייסוד הבניין הענק של המרכז הקהילתי היהודי במוסקבה בשכונת מרינה רושצ'ה, הגדול ביותר במזרח אירופה, שבנייתו הושלמה בשנת 2000. החל משנת 2000 שימש כסגן נשיא פדרציית הקהילות היהודיות של רוסיה, הארגון היהודי המוביל ברוסיה, הכולל 200 קהילות ב-180 ערים, וב-19 בפברואר 2008 נבחר לנשיא הארגון. הקים מוסך גדול במוסקבה.

ב-2016 זכה באות כבוד מולדימיר פוטין לאחר שזכה באות זהה הרב ברל לאזאר, וכן השתתף יחד עם הרב לאזאר בפגישות רבות עם הנשיא. הרב ברדה נשוי ואב לחמישה.

בראיון שהעניק לסוכנות הידיעות "אינטרפקס" במרץ 2022, אימץ בורודה את הקו ההסברתי של הקרמלין בנוגע ל"דה-נאציפיקציה". הוא תהה כיצד במדינה כמו אוקראינה, המאכלסת קהילה יהודית גדולה ומשגשגת, מתקיימת האדרה של דמויות היסטוריות ששיתפו פעולה עם הנאצים והיו אחראיות לרצח יהודים בשואה. דבריו אלו נתפסו כמתן לגיטימציה דתית ומוסרית לטיעוני הפלישה הרוסית. בנוסף, בורודה יצא בפומבי נגד עמיתו, הרב פנחס גולדשמידט שכיהן כרב הראשי של מוסקבה, לאחר שהאחרון בחר לעזוב את רוסיה בעקבות המלחמה. בורודה הכחיש את הטענות כי הופעל לחץ על רבנים ברוסיה לתמוך בלחימה, וטען כי עזיבתו של גולדשמידט לא הייתה מוצדקת. תגובת יהדות אוקראינה לא איחרה לבוא. הרב משה ראובן אסמן, רבה של אוקראינה, תקף את בורודה וטען כי מי שנותן יד להצדקת המלחמה שותף בפועל לרצח יהודים וחפים מפשע. העימות בין השניים שיקף את הקרע העמוק שנוצר בעולם היהודי ובחסידות חב"ד בעקבות הפלישה הרוסית.

## קישורים חיצוניים

* www.vesti.ru/doc.html?id=906167

קטגוריה:רבנים רוסים
קטגוריה:חסידי חב"ד
קטגוריה:חוזרים בתשובה
קטגוריה:מהנדסי מכונות יהודים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1968
מעיין עטרת

**[[מעיין]] עטרת** הוא מעיין שכבה, אשר נובע לשתי בריכות בטון, במורדות המזרחיים של היישוב עטרת. הבריכות הוקמו בשנת 2005 על ידי תושבים ובני נוער מהישוב עטרת הסמוך, בסיוע המועצה האזורית מטה בנימין.

## סביבה
המעיין נמצא סמוך ליישוב עטרת, על כביש חוצה בנימין (465). מבחינה גאלוגית הוא נמצא במורדות המערביים של רכס ההר המרכזי של השומרון. נהוג לצרף את המעיין מבחינה תיירותית לשאר מעיינות מערב בנימין והרי גופנא. סמוך למעיין ישנו בוסתן עצי פרי, וניתן להשקיף ממנו על העיר רוואבי ועל כביש הגישה אליה. מהמעיין נשקף נוף ואדי עין דרא, רכס ההר המרכזי של השומרון, ומטעי זיתים האופייניים לאזור.

## היסטוריה
במהלך שנת 2005 תושב עטרת שם לב לנביעה ובגיוס עוד שני חברים הוחלט על פיתוח המקום לשתי בריכות אשר מחוברות בתעלה לנביעה. בשנת 2010 נסללה הירידה התלולה בדרך הגישה למעיין, על ידי המועצה האזורית, ובעקבות זאת הפכה הגישה למעיין אפשרית לכל סוגי הרכב.

בשנת 2013 לקחו על עצמם חבורה של בוגרי הישיבה התיכונית כינור דוד שבעטרת לשפץ את המעיין וסביבתו לזכר חברם למחזור אלישיב לוביץ', שנפטר מדום לב במהלך אימון כושר. במסגרת השיפוץ רוצפה סביבתו של המעיין וחופו קירות הבריכות החיצוניים בצורה תואמת, ניטעו עצים, הובאו ספסלים ושולחנות, ושופרה שפיעת הנביעה.

בשנת 2019 מחלקת תיירות של המועצה האזורית מטה בנימין הנגישה את המעיין לאנשים בעלי מוגבלויות. במסגרת ההנגשה נבנתה מדרגה עם מוט אחיזה המאפשרת כניסה למים למרותקים לכיסאות גלגלים, בנוסף, נבנו שולחנות פיקניק עם מקומות ישיבה לכיסאות גלגלים.

באוגוסט 2023 התפרסם כי שני ילדים שטבלו במעיין אושפזו במרכז הרפואי שערי צדק כתוצאה מחדירת עלוקות לעיניהם.

## קישורים חיצוניים
*"מעיין עטרת", באתר "מאחורי ההר"
*"מעיין עטרת" באתר "נלך"

## הערות שוליים

עטרת
קטגוריה:עטרת
אליפות גרמניה בכדורגל 1956

**אליפות גרמניה בכדורגל 1956** הייתה העונה ה-46 של התחרות. זה היה השלב האחרון של עונת 1955/1956 בכדורגל של גרמניה המערבית. 

התחרות הסתיימה בניצחון של בורוסיה דורטמונד, וזאת בפעם הראשונה בתולדות המועדון. בעקבות זכייה זו היא העפילה לגביע אירופה לאלופות.
שמאל|200px|ממוזער|מפת ליגות אזוריות
## ארגון האליפות
התחרות כללה 9 קבוצות שהעפילו מליגות אזוריות:

* אוברליגה צפון -המבורג, הנובר 96
* אוברליגה מערב - בורוסיה דורטמונד, שאלקה 04 
* אוברליגה ברלין - ויקטוריה 1889 ברלין 
* אוברליגה דרום מערב - פ.צ. קייזרסלאוטרן, פ.צ.נוינדורף 
* אוברליגה דרום - קרלסרוהה, שטוטגרט   

תחילה, הקבוצות שהעפילו לתחרות מהמקום השני בליגה ערכו סבב מוקדם ממנו עלו לתחרות עצמה 3 קבוצות. הקבוצות חולקו לשני בתים. משחקי הבתים החלו ב-4 במאי 1956. בכל בית המשחקים נערכו בשיטת משחק בית ומשחק חוץ. מנצחות הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
אלפרד נפקלו, בורוסיה דורטמונד כבש 10 שערים וזכה בתואר מלך השערים.

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1956
קטגוריה:עונות באליפות גרמניה בכדורגל
ריסנפיריים

ממוזער|Paracirrhites arcatus
**ריסנפיריים** או **דגי נץ** (שם מדעי: Cirrhitidae) היא משפחה של דגי גרם בסדרת הדקראים ובתת-סדרת דמויי-דקר.

אלו דגי שוניות החיים באזורים הטרופיים ברחבי האוקיינוס ההודי והאוקיינוס השקט וכן בים הקריבי. רובם דגים קטנים באורך 7-15 ס"מ, אך המין הגדול ביותר במשפחה Cirrhitus rivulatus יכול להגיע לאורך 60 ס"מ.

הם בעלי ראשים עבים ועיניים מגודלות וצבעוניות, גופים צרים וסנפירי גב קוצניים בולטים. גם סנפירי החזה שלהם בולטים ומעט קוצניים. הם צבעוניים ולחלקם ישנו חדק מוארך.

דגים אלה חיים בין האלמוגים של השונית וסוקרים את הסביבה בצורה המזכירה נצים, מהם קיבלו את שמם השני, כדי לגלות טורפים, בני זוג או מזון כמו סרטנים או רכיכות. חלק מהמינים חיים ביחידות, אחרים חיים בזוגות וכמה מינים חיים בקבוצות קטנות.

חלק מהדגים הללו הם דגי נוי מצויים.
## מיון
*משפחה **ריסנפיריים** (Cirrhitidae)
**סוג Amblycirrhitus
**סוג Cirrhitichthys
**סוג Cirrhitops
**סוג Cirrhitus
**סוג ומין יחיד Cristacirrhitus punctatus
**סוג ומין יחיד Cyprinocirrhites polyactis
**סוג ומין יחיד Isocirrhitus sexfasciatus
**סוג ומין יחיד Itycirrhitus wilhelmi
**סוג ומין יחיד Neocirrhites armatus
**סוג ומין יחיד Notocirrhitus splendens
**סוג ומין יחיד רִיסְנַפִּיר חַד-רֹאשׁ (Oxycirrhites typus)
**סוג Paracirrhites

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1859
קטגוריה:טקסונים שתוארו בידי פיטר בליקר
קטגוריה:דמויי-דקר
קטגוריה:דגים טרופיים
פולמאר דרומי

**פולמאר דרומי** או **יסעור שחפי דרומי** (שם מדעי: *Fulmarus glacialoides*), הוא מין של עוף ימי ממשפחת היסעוריים. בעבר הוא נחשב למין ממשפחת השחפיים. הוא מצוי בימים של סביבות אנטארקטיקה והאיים סביבה.
## מאפיינים
אורכו של הפולמאר 45-50 ס"מ, מוטת כנפיו 110-120 ס"מ ומשקלו 740-790 גרם בממוצע. הוא דומה לקרובו סערון שחפי ובעל צבעים דומים אך הוא בהיר יותר ובעל כתם לבן ייחודי על כנפיו. הוא בעל קרומי שחייה, מקור חרוטי צהוב והוא מסוגל לשתות מי מלח מהים.

יסעור זה מקנן בלהקות על צוקים בחצי הכדור הדרומי ומטיל ביצה יחידה על גבי הסלע. שאר השנה היסעורים דואים מעל הים האנטארקטי בחיפוש אחר טרף כמו דגים, קריל ודיונונים. בחורף הם נודדים צפונה לאקלים נוח יותר.

יסעורים אלה מצויים לעיתים ליד ספינות והם דואים בקרבתם. הם גם נצפים יחד עם עופות ים אחרות וכן עם כלבי ים ולווייתנים. היסעורים ניזונים מדגים שהעופות או הלווייתנים מפספסים.

ממוזער|מרכז|500px|להקת יסעורי פולמאר באנטארקטיקה.
## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אנדרו סמית
קטגוריה:יסעוריים
קטגוריה:איי פוקלנד: עופות
קטגוריה:אנטארקטיקה: עופות
קטגוריה:בעלי חיים שתוארו ב-1840
אליפות גרמניה בכדורגל 1957

**אליפות גרמניה בכדורגל 1957** הייתה העונה ה-47 של התחרות. זה היה השלב האחרון של עונת 1956/1957 בכדורגל של גרמניה המערבית. 

התחרות הסתיימה בניצחון של בורוסיה דורטמונד, וזאת בפעם השנייה בתולדות המועדון ובפעם השנייה ברציפות. בעקבות זכייה זו היא העפילה לגביע אירופה לאלופות.
שמאל|200px|ממוזער|מפת ליגות אזוריות
## מתכונת האליפות
התחרות כללה 9 קבוצות שהעפילו מליגות אזוריות:

* אוברליגה צפון - המבורג, הולשטיין קיל
* אוברליגה מערב - בורוסיה דורטמונד, דיסבורג 
* אוברליגה ברלין - הרטה ברלין 
* אוברליגה דרום מערב - פ.צ. קייזרסלאוטרן, פ.צ. זארבריקן 
* אוברליגה דרום - נירנברג, קיקרז אופנבך   

תחילה, קיקרז אופנבך והולשטיין קיל התחרו על המקום השמיני בתחרות. קיקרז אופנבך ניצחו 3:2 בהארכה. משחקי הבתים החלו ב-25 במאי 1957. הקבוצות חולקו לשני בתים. בכל בית המשחקים נערכו בשיטת משחק בודד במגרש נייטרלי. מנצחות הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
אלפרד נפקלו, בורוסיה דורטמונד ווילי ונצל (פ.צ. קייזרסלאוטרן) כבשו 5 שערים וזכו בתואר מלך השערים. אלפרד נפקלו זאת הייתה הפעם השנייה ברציפות.

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1957
קטגוריה:עונות באליפות גרמניה בכדורגל
קז'ימייז' הראשון

**קז'ימייז' הראשון**, המכונה **המשקם** (בפולנית: **Kazimierz I Odnowiciel**; 25 ביולי 1016, קרקוב – 19 במרץ 1058, פוזנן) היה דה פקטו דוכס פולין, מטעם שושלת פיאסט, ודה יורה מלך פולין, החל משנת 1034, ועד מותו בסוף שנת 1058.

היה בנם של המלך מיישקו השני, והמלכה רִישֶׁזִי, ועם מות אביו, שהשאיר את המדינה מפורדת ומפולגת, תפס בשנת 1034 את השלטון. הוא ניסה לאחד מאחוריו אצילים ושליטים שונים שישבו באופוזיציה, ומכאן קיבל את שמו, **המשקם**.

היעדר סמכות מרכזית במדינה, הובילה לתוהו ובוהו מדיני, ובשנת 1039 פלש למדינה בז'טיסלאב הראשון, דוכס בוהמיה, וקז'ימייז' יצא לגלות.

תוך חודשים ספורים שב קז'ימייז' והשתלט על פולין, כשהוא לוקח על עצמו את הארגון מחדש של הדת והמדינה. בעזרתם של ירוסלב החכם שהיה נסיך קייב, ווליקי נובגורוד, עלה בידו להשיב את השליטה הפולנית באזור מזוביה.

## קישורים חיצוניים

* 

קטגוריה:דוכסים
קטגוריה:ילידי 1016
קטגוריה:נפטרים ב-1058
פרדריק טרבס (שחקן)

**פרדריק ויליאם טרבס**, BEM (באנגלית: **Frederick William Treves**; 29 במרץ 1925 - 30 בינואר 2012) היה שחקן אופי אנגלי בעל רפרטואר עשיר.

## ביוגרפיה
טרבס נולד בעיר מרגייט שבמחוז קנט באנגליה. הוא למד במכללה הימית פנגבורן , ובמלחמת העולם השנייה שירת בצי הסוחר הבריטי. בהפלגה הראשונה שלו על אוניית התובלה ויימאראמה, היה מעורב במבצע פדסטל שנועד להעביר אספקה למלטה הנצורה. ב-13 באוגוסט 1942 הטביעו מפציצים גרמנים את האונייה ויימאראמה, הדלק על הסיפון התלקח, והאונייה התפוצצה. מתוך 107 אנשי הצוות נהרגו 80. טרבס סייע בהצלת אחדים מעמיתיו. טרבס, שהיה אז בן 17, קיבל את מדליית האימפריה הבריטית  ואת מדליית המלחמה על אומץ לב בים . אחרי המלחמה למד טרבס משחק באקדמיה המלכותית לאמנות הדרמה.

טרבס היה שייך למשפחה שעסקה ברפואה. אביו היה רופא, ודודו של אביו היה פרדריק טרבס הרופא שהתפרסם בכך שגילה את ג'וזף מריק, "איש הפיל". בסרטו של דייוויד לינץ' "איש הפיל" גילם אנתוני הופקינס את דמותו של הרופא, וטרבס עצמו שיחק בתפקיד חבר מועצת העיר.

בין תוכניות הטלוויזיה הרבות שבהן השתתף טרבס אפשר למנות את "A For Andromeda", "משפחת קזאלט", "היהלום שבכתר", "A Dance to the Music of Time", "אשת הפוליטיקאי", "שלום אדוני המלך" (סדרת ההמשך של "בית הקלפים" הבריטית), "שפתון על צווארונך", "Bomber Harris", הגרסה של טרוור גריפית'ס ל"גן הדובדבנים", "Destiny" של דייוויד אדגר, "עובד המדינה העירום", "ילדי המסילה".

טרבס השתתף כשחקן אורח בסדרות דרמה רבות כגון "רוזמרי ותיים", "בחזרה לאחוזת העמק", "The Bill", "ההרפתקאות החדשות של הסייח השחור", "עדות אילמת", "קוואנה QC", "ג'יבס וווסטר", "המפקח מורס", "פוארו" על פי אגאתה כריסטי, "לאבג'וי", "כן, אדוני ראש הממשלה", "ברז'ראק", "רציחות במידסומר", "Follyfoot", "מיס מארפל", "Minder", הסדרה "Z-Cars", "הגומלים", "Doomwatch", ובסיפור "Meglos" בסדרת המדע בדיוני "דוקטור הו".

בקולנוע שיחק טרבס בסרטים "פרילאנס" (1971), "One Hour to Zero" (מ-1976), "Sweeney 2" (מ-1978), "צ'ארלי מופין" (1979), "איש הפיל" (1980), "מרדף אל תוך הלילה" (1981), "מותו של עיתונאי" (1985), "Paper Mask" (מ-1990), "The Fool" (מ-1990), "פחד בחשכה" (1991), "Mad Dogs and Englishmen" (מ-1995), וב-"Sunshine" (מ-1999).

בנוסף לקריירה על המסך הופיע טרבס גם על במות התיאטרון ובתוכניות רדיו. הוא שיחק עם התיאטרון המלכותי הלאומי במחזה "Plenty" מאת דייוויד הר, "The Philanderer" מאת ג'ורג' ברנרד שו, "חסד" מאת ארנולד וסקר, "איש הקרח" מאת יוג'ין או'ניל, ובמחזות השייקספיריים "מהומה רבה על לא דבר" בתפקיד לאונטו, וב"קוריולנוס" בתפקיד מנניוס (1984).

### חיים אישיים
טרבס היה נשוי למרגרט ג'ין. בנו הבכור הוא השחקן סיימון טרבס.
ב-30 בינואר 2002 נפטר במיצ'ם שבלונדון.

## פילמוגרפיה

## קישורים חיצוניים

* תפקידים של טרבס בארכיון התיאטרון של אוניברסיטת בריסטול

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי האקדמיה המלכותית לאמנות הדרמה
קטגוריה:בריטים שנולדו ב-1925
קטגוריה:אנגלים שנפטרו ב-2012
אליפות גרמניה בכדורגל 1958

**אליפות גרמניה בכדורגל 1958** הייתה העונה ה-48 של התחרות. זה היה השלב האחרון של עונת 1957/1958 בכדורגל של גרמניה המערבית.

התחרות הסתיימה בניצחון של שאלקה 04, וזאת בפעם השביעית בתולדות המועדון. בעקבות זכייה זו היא העפילה לגביע אירופה לאלופות.
 
להמבורג זה היה ההפסד השני ברציפות במשחק הגמר.
שמאל|200px|ממוזער|מפת ליגות אזוריות
## מתכונת האליפות
התחרות כללה 9 קבוצות שהעפילו מליגות אזוריות:

* אוברליגה צפון -המבורג, איינטרכט בראונשווייג
* אוברליגה מערב - שאלקה 04, פ.צ. קלן 
* אוברליגה ברלין - טניס בורוסיה ברלין 
* אוברליגה דרום מערב - פירמסנס, פ.צ. קייזרסלאוטרן 
* אוברליגה דרום - קרלסרוהה, נירנברג   

תחילה, פ.צ. קלן ופ.צ. קייזרסלאוטרן התחרו על המקום השמיני בתחרות. קיקרז אופנבך ניצחו 3:0 במשחק נוסף. הקבוצות חולקו לשני בתים. משחקי הבתים החלו ב-19 באפריל 1958. בכל בית המשחקים נערכו במגרש נייטרלי, תוך מפגש יחיד בין הקבוצות. מנצחות הבתים נפגשו למשחק הגמר.

## מהלך התחרות
### בית א'

### בית ב'

## משחק הגמר

## כדורגלנים מצטיינים
ברנהרד קלודט, שאלקה 04 כבש 5 שערים וזכה בתואר מלך השערים.

## קישורים חיצוניים
* נתונים מפורטים מאתר rsssf
* נתונים מאתר weltfussball

קטגוריה:תחרויות כדורגל ב-1958
קטגוריה:עונות באליפות גרמניה בכדורגל
שמואל סיראט

הרב **רנה-שמואל סיראט** או **סירא** (בצרפתית: **René-Samuel Sirat**; 13 בנובמבר 1930 – 10 בפברואר 2023) היה הרב הראשי של צרפת בין השנים 1981–1988 ובהמשך כרב הראשי בקונסיסטוריה המרכזית של יהודי צרפת.

## ביוגרפיה
נולד בבון, אלג'יריה (כיום – ענבה) ב-13 בנובמבר 1930 (כ"ב בחשוון ה'תרצ"א). והיה הרב הראשי הראשון של הקונסיסטוריה ממוצא ספרדי.

שימש כפרופסור וכראש המכון ללימודי עברית ויהדות במכון הלאומי לשפות ולאומי המזרח (INALCO) שבפריז בין השנים 1965–1992.

בשנת 2011 עלה לישראל והתיישב בירושלים. הוא המשיך בקשריו עם הקהילה היהודית בצרפת ובפעילותו הציבורית. היה מעורב רבות בדיאלוג הבין-דתי בין יהודים, נוצרים ומוסלמים, ואף נפגש מספר פעמים עם האפיפיור יוחנן פאולוס השני.

בשנת 2019 הוענק לו "אות מופת הדור לחינוך יהודי בגולה" על-ידי הארגון העולמי של בתי הכנסת והקהילות האורתודוקסיות והמועצה העולמית לחינוך תורני. בין נימוקי הוועדה: "בהערכה לדמותו כהוגה דעות, בעל שיעור קומה, איש של פיוס, שלום ודיאלוג, שהשפעתו הקרינה על המעלה הרוחנית של הקהילה היהודית בצרפת ושל הקהילות היהודיות הפרנקופוניות בישראל מזה חצי מאה. על היותו מופת של מנהיגות יהודית רוחנית, מקור הסמכות המוסרית והדתית.....על כל המאמצים שעשה, על מנת להשרות רוח של פתיחות, דיאלוג והבנה הדדית בין הדתות השונות, לקידום חזון השלום והאהבה לזולת."

הלך לעולמו בירושלים ב-10 בפברואר 2023, י"ט בשבט ה'תשפ"ג.

## לקריאה נוספת
מיכאל עלוש (מפי הרב סירא), **אמונה ותקווה - הרב הראשי רנה שמואל סירא** (אוטוביוגרפיה), גני תקווה: טפר, 2020

## קישורים חיצוניים

* 

## הערות שוליים

קטגוריה:רבנים ראשיים של צרפת
קטגוריה:מקבלי תואר דוקטור לשם כבוד מאוניברסיטת לאוול
קטגוריה:ישראלים שנולדו ב-1930
קטגוריה:צרפתים שנולדו ב-1930
קטגוריה:ישראלים שנפטרו ב-2023
קטגוריה:צרפתים שנפטרו ב-2023
הילדגרד ארנולד

**הילדגרד קנייס ארנולד** (בגרמנית: **Hildegard Kniess Arnold**; 8 בפברואר 1915 – 2 במאי 1997) הייתה פסיכולוגית גרמנייה. הצילה במהלך מלחמת העולם השנייה חמישה יהודים ממוות בידי הנאצים, והוכרה כחסידת אומות העולם על פועלה.

## סיפור ההצלה
בשנים הראשונות של המלחמה, משפחת גולדשטיין (ההורים ארנסט והרטה ובתם אוולין שנולדה ב-1938), הצליחו להישאר בביתם בברלין. הם היו נתונים לכל ההגבלות האנטי היהודיות, וארנסט והרטה נאלצו לבצע עבודות כפייה. כאשר בתחילת 1943, אחרוני היהודים בברלין נעצרו וגורשו, החליטה המשפחה להסתתר. תחילה הם הסתתרו בעליית הגג של בית דירות שהיה בבעלות זוג יהודים קשישים, ארנסט ומרתה לואנט (Lewent). בני הזוג לואנט חששו מגילויים על ידי הנאצים, ולכן בנו מקום מסתור קטן בעליית הגג של הבניין, אליו הזמינו גם את משפחת גולדשטיין והעבירו את הבעלות על הבניין לחברם - עורך דין שאינו יהודי. לאחר כשישה שבועות, הגסטפו גילה את מקום המחבוא. בזמן שזוג הקשישים נעצרו, הם יצרו הסחה אשר אפשרה למשפחת גולדשטיין לברוח.

לאחר הבריחה, משפחת גולדשטיין נותרה ללא קורת גג. הם מצאו מקלט זמני אצל אחד מהלקוחות לשעבר של ארנסט, ולאחר מכן פנו להילדגרד קנייס (Hildegard Kniess) שהייתה חלק מרשת שעזרה ליהודים בזמן המלחמה. הילדגרד הייתה סטודנטית לפסיכולוגיה באוניברסיטה, תלמידה לשעבר של ד"ר אליזבת אבג, (הוכרה כחסידי אומות העולם ב-1967) שהודחה מהאוניברסיטה בשל עמדותיה האנטי נאציות.

למען הביטחון, המשפחה נפרדה. אוולין נשארה במשך זמן מה עם הילדגרד. לאחר זמן הוחלט כי אישה יחידה עם ילדה בת חמש בדירתה, עשויות למשוך יותר מדי תשומת לב וחשדנות. הוחלט לחפש עבורם מקום מסתור קבוע. אוולין נשלחה למזרח פרוסיה, שם הוסתרה על ידי אלפרד ופרידה בונק (Alfred and Frieda Bunke - הוכרו כחסידי אומות העולם בשנת 2009), ושם שהתה עד תום המלחמה.

הילדגרד מצאה מקומות מחבוא נפרדים עבור האמא והאבא. ארנסט גולדשטיין נתפס וגורש באוגוסט 1943 לאושוויץ, שם נספה. אשתו הצליחה להצטרף לבתה בפרוסיה.

### הכרה ונצחה
הילדגרד קיבלה את התואר חסידת אומות עולם ב-18 בפברואר 2007.

במסמכי יד ושם שאינם פתוחים לציבור, מתועד שהילדגרד עזרה גם לסוזן דניאל ולליסולט פרלס.

## הערות שוליים

קטגוריה:פסיכולוגים גרמנים
קטגוריה:גרמניות חסידות אומות העולם
קטגוריה:ילידות 1915
קטגוריה:גרמנים שנולדו ב-1915
קטגוריה:גרמניות שנפטרו ב-1997
קטגוריה:גרמנים שנפטרו ב-1997
משפחת סטרימייטיס

**ורוניקה סטרימייטיס**  (? – 4 יולי 1981), **סטניסלובס סטרימייטיס** (? – 16 פברואר 1966) ובתם **מילדה (Mildei) פוטנאניי** (13 פברואר 1933 – ?) היו משפחת איכרים ליטאים שחיו בכפר ז'צ'קאלניי. בזמן מלחמת העולם השנייה הם פעלו למען הצלת יהודים ולכן הוכרו כחסידי אומות העולם על ידי ארגון "יד ושם".

## לפני מלחמת העולם השנייה
משפחת סטרימייטיס (Strimaitis), חיו בכפר ז'צ'קאלניי שבליטא. בבעלותם היה שטח בגודל 40 הקטאר (ששקול ל-0.4 קילומטר רבועים), בית גדול, אורווה ובה מספר רב של סוסים, ופרדס. שטח גדול ביחס לאיכרים מסוגם אשר מראה על כך שהיו בעלי הון. היו להם ארבעה ילדים: מילדה (1933), דאלה (1939), ליימה (1929) ובנם איידאס (1939). בשנת משהו ליימה, הבכורה של משפחת סטרימייטיס, עזבה את ליטא למטרת לימודים אקדמיים ולכן מילדה עזרה עם עבודות הבית.

## פעילותם כחסידי אומות העולם
בזמן מלחמת העולם השנייה מספר רב של יהודים באו לכפרם וביקשו ממשפחת סטרימייטיס מקלט. המשפחה הסכימה וסיפקה להם מקלט בחדר סודי בלי שום תגמול. המשפחה סיפקה להם בגדים ומילדה נתנה להם אוכל ועזרה עם משק הבית. בעת סכנה, הם החביאו את היהודים ביער ומילדה הביאה להם מזון.

בין היהודים אשר הצילו היו אסתר קליינשטיין (? - 1964) ובתה רננה קליינשטיין (6 בנובמבר 1932 - ?), אשר קיבלו המלצה להגיע למשפחת סטרימייטיס. היחס אליהן היה כאל בני משפחה - הן קיבלו אוכל וחברה, סטניסלובס לקח את רננה ומילדה לכנסייה. מילדה ורננה התיידדו בזמן שאסתר ורננה קליינשטיין התחבאו אצל משפחת סטרימייטיס.  אסתר ורננה קליינשטיין נשארו אצל משפחת סטרימייטיס מספר פעמים במהלך המלחמה, כל פעם למספר חודשים. בכל רגע לנו אצל משפחת סטרימייטיס מספר יהודים אשר ביקשו מהם מקלט, ובסך הכל הם הצילו מספר רב של יהודים מידי הנאצים.

## הכרה כחסידי אומות העולם
בין 19 בינואר ו-1 באפריל 1993 עבדו ביחד רננה קליינשטיין ומילדה פוטנאניי כדי לכתוב מכתבים לארגון "יד ושם" במטרה לזהות את הוריה של מילדה, ורוניקה וסטינסלובס, כחסידי אומות העולם. ב-12 ביוני 1994 סטניסלובס סטרימייטיס, ורוניקה סטרימייטיס ומילדה פוטנאניי זוהו על ידי ארגון "יד ושם" כחסידי אומות העולם.

## הערות שוליים

קטגוריה:ליטאים חסידי אומות העולם
בנואה אמון

200px|ממוזער|בנואה אמון ב-2012
**בנואה אמון** (בצרפתית: **Benoît Hamon**, בעברית נקרא גם **בנואה המון**; נולד ב-26 ביוני 1967 בסן-רנן) הוא פוליטיקאי צרפתי.

## ביוגרפיה
בנואה אמון נולד ביוני 1967, לאב מהנדס ולאם מזכירה, וגדל בעיר ברסט. כשהיה בן 9 עבר עם משפחתו לדקר, בירת סנגל שבאפריקה, לתקופה של ארבע שנים. לאחר גירושי הוריו חזר לגור בחבל ברטאן שבצרפת.

לאחר סיום בית הספר התיכון נרשם לאוניברסיטה בברטאן, בה השלים תואר בהיסטוריה. בזמן לימודיו הספיק אמון לשמש כנשיא תנועת הצעירים הסוציאליסטים מ-1993 עד 1995.

### קריירה פוליטית
את הקריירה הפוליטית החל אמון ב-1991, עת שימש כעוזר פרלמנטרי של פייר ברנה, חבר בית הנבחרים הצרפתי מטעם המפלגה הסוציאליסטית. בין 2004 ו-2009 שימש כחבר הפרלמנט האירופי ובהמשך, בין 2008 ל-2012, היה דובר המפלגה הסוציאליסטית. נבחר לחבר האספה הלאומית מטעם מחוז אִיוְולִי֫ן ב-2012, וכיהן כשר מ-16 במאי 2012 עד 25 באוגוסט 2014: בתחילה בתור שר הכלכלה והאוצר ואחר כך כשר החינוך.

אמון, הנמנה עם האגף השמאלי במפלגה הסוציאליסטית, ניצח בפריימריז ב-2017 את מנואל ואלס מועמד האגף המתון. בכך הפך למועמד המפלגה בבחירות לנשיאות של שנת 2017. האגף המתון במפלגתו, ביניהם מנואל ואלס, תמך בעמנואל מקרון שפרש מהמפלגה. אמון לא העפיל לסיבוב השני בבחירות.

### חיים אישיים
אמון קשור בהסכם נישואין אזרחי עם גבריאל גולר, בת להורים מדנמרק וקטאלניה. לזוג שתי ילדות. גולר המפרידה בין חייה האישיים לחיים הפוליטיים אינה משתתפת באסיפות הבחירות של אמון.

## קישורים חיצוניים

* 

## הערות שוליים

קטגוריה:שרי החינוך של צרפת
קטגוריה:חברי המפלגה הסוציאליסטית הצרפתית
קטגוריה:ברטאן: אישים
קטגוריה:צרפתים שנולדו ב-1967